**BERETNING**

Først vil jeg igen i år gerne byde jer alle velkommen til Kolding badminton klubs årlige generalforsamling

Vi er glade for at så mange er mødt frem.

Inden vi går i gang skal vi have valgt en dirigent og bestyrelsen vil gerne pege på Ina Thomsen.

Skal høre om der er andre forslag.

**BESTYRELSENS BERETNING**:

Endnu et år er gået og igen et år med mange sportslige successer. Vi har igen i år haft et fantastisk sportsligt år i såvel ung- som senior-afdelingen.

Vi har i det forgange år haft 11 bestyrelses møder og jeg vil allerede nu gerne takke alle mine bestyrelsesmedlemmer for et rigtigt godt samarbejde og for den kæmpe arbejdsindsats der er lagt for dagen.

Jeg vil lige nævne nogle af vores største oplevelser i KBK sidste sæson.

I ungdomsafdeling fik vi til det individuelle DM 11 medaljer, fordelt på 1 guld, 3 sølv og 7 bronze.

Til DMU fik vi ligeledes mange medaljer som blev opnået efter mange flotte præstationer.

Til Hold DM for fik KBK følgende resultater:

 U17 DM guld og U15 DM sølv og U13 DM bronze hvilket også er noget af det bedste KBK har præsteret.

Vi har ligeledes haft en del spillere med på U13, U15 og U17 landshold.

Så alt i alt en rigtig flot sæson for vores ungdomsafdeling

I vores senior- afd var vores målsætning sidste sæson at blive i 2 og 3 division samt Danmarksserien. Ligeledes skulle vores 4.hold forsøge at komme i oprykningsspil til Danmarksserien. Alle 4 ting lykkedes så det var meget flot.

I sidste sæson afholdte KBK 4 stævner som vi har en rigtig god indtjening på. Disse stævner er meget vigtige for klubbens økonomi så det er dejligt at der er mange som hjælper når vi spørger.

Vi havde i den forgangne sæson har vi haft 12 elever på idrætslinjen på Brændkjær skolen samt 8 elever Kea. Det er utroligt flot at vi kan have så mange elever begge steder.

Som de tidligere år bliver der i samarbejde med Badminton Danmark og Kolding Eliteråd afholdt et årligt møde hvor vores talent- og eliteplan bliver revulideret. Igen i år fik vi en flot score som går at vi ligger lige under KIF håndbold, bowling og Kolding Q.

Jeg vil også sige en stor tak til alle de forældre som gør et stort stykke arbejde i KBK. Det kan være i udvalg, store som små opgaver. Uden jeres hjælp ville vi ikke kunne få klubben til at fungere som den gør. Vi har dof stadig en del huller som vi gerne vil have udfyldt i vores TO DO LISTE. Listen hænger bl.a nede på døren ind til hallen så man kan skrive sig på.

Vi kæmper stadig med at få et godt sponsorudvalg op at stå så hvis der en nogle forældre som kunne tænke sig at hjælpe det vil det bare være fantastisk. Vi skal i klubben have mange flere sponsorindtægter ind for at vi kan blive ved med at drive ungdoms- og seniorafdelingen på det nivuau som vi gør bl.a for at vi kan blive ved med at udvikle os.

Vi skal endnu engang huske på at hvis vi vil blive ved med at være en klub i konstant udvikling så kræver det hårdt arbejde samt mange frivillige hænder til store og små jobs.

Vedr. evt. haludvidelse:

Som I også ved så har vi i KBK de sidste 5 år kæmpet for at få flere badminton baner her i centeret og vi har det sidste ½ år haft mange møder med politikkere mv.

Der er nedsat en arbejdsgruppe som har haft møde med vores naboer på Bøgelund omkring en mulighederne for at vi kan lave noget sammen.

Der er lavet nogle tegninger som ser meget spændende ud og vi vil på et tidspunkt kunne vise jer disse tegninger så man kan se hvad der arbejdet på.

KBK har sammen med badminton Danmark og Kolding kommune startet talenttræning op i Sydbank Arena for U14-15-16. Dette er startet helt forrygende og der arbejdes på om talenttræningen kan udvides til andre årgange i løbet af 1-2 år.

Inden jeg slutter vil jeg gerne undskylde over for jer som også skal holde en beretning hvis jeg har sagt noget som I vil sige, men efter sådan en spændende sæson gør det nok ikke noget at hører det 2 gange.

Jeg vil også gerne have lov til at sige tak til KBK for 9 spændende år som formand i klubben. Som man har vist i et stykke tid har jeg valgt at takke af, for at lade andre komme til med frisk blod og energi da der stadig er rigtig mange ting i gang i KBK som kan gøre klubben til en af Danmarks bedste.

Med disse ord vil jeg slutte min beretning og endnu engang sige en stor tak til alle i bestyrelsen for jeres indsats. Også mange tak til jer forældre for jeres store hjælp.